EkBass/fiwiki-20250220-pages-articles huggingface dataset:
Kosteusmittari

Kosteusmittari on ilman kosteuden tai muun väliaineen kosteuden mittaamiseen tarkoitettu laite. Kosteusmittareita tehdään hyvin erilaisilla toimintaperiaatteilla, joille on yhteistä se, että mitataan jonkun helpommin mitattavan ominaisuuden muuttumista kosteuden mukana: *Hiuskosteusmittari mittaa hiusten venymistä kostuessaan ja kutistumista kuivuessaan. Sama ominaisuus on monlla muillakin ohuilla orgaanisilla materiaaleilla. Hiuskosteusmittareita näkee mm. taidemuseoissa seuraamassa kokoelmien kosteutta. thumb|Säähavaintokojuun asennettu psykrometri *Psykrometri mittaa haihdunnan aiheuttamaa jäähtymistä. Siinä on kaksi lämpömittaria, joista toisen ympärillä on kostea kangas. Kosteaa mittaria tuuletetaan vakiopuhalluksella, jolloin haihtuminen riippuu vain ympäröivän ilman kosteudesta. Haihtuminen jäähdyttää mittaria, ja kuivan ja kostean mittari lämpötilaerosta voidaan laskea ilman kosteus. *Resistiivinen kosteusanturi mittaa vastuksen muuttumista *Kapasitiivinen kosteusmittari mittaa kapasitanssin muuttumista, kun vesimolekyylit imeytyvät ohueen polymeerikalvoon. *Kastepisteanturi perustuu jäähdytettävään peiliin, jonka pintaan tiivistyy pisaroita, kun se jäähdytetään tarpeeksi kylmäksi. Näitä on käytetty aiemmin Yhdysvalloissa lentosääasemilla. == Lähteet == Luokka:Säähavaintolaitteet Luokka:Mittalaitteet
Uudesti syntynyt

Uudesti syntynyt on Raivopäät -yhtyeen studioalbumi ja kaikkiaan 12. julkaisu, joka julkaistiin CD-R-formaatissa vuonna 2003. Albumi miksattiin Hämeenlinnan Voxit-studiolla 14. joulukuuta 2003. == Kappaleet == #Tämä kaupunki #Missä ne on nyt? #Villii nuorisoo #Mä en pääse susta ylitse #Meeri #Auta mua #Irti luurista #I Really Hate You == Kokoonpano == * Mikko – kitara * Olska – basso * Ace – laulu * Mulder – kitara * Kimi – syntsa * Jore – rummut Luokka:Vuoden 2003 albumit Luokka:Raivopäiden albumit
Bonifatiuskirche

Bonifatiuskirche, viralliselta nimeltään St. Bonifatius, on kirkkorakennus Hessenin pääkaupungissa Wiesbadenissa, Saksassa. Se on pyhitetty pyhälle Bonifatiukselle. Kirkko on Wiesbadenin katolinen pääkirkko ja se on rakennettu vuosina 1844–1849 arkkitehti Philipp Hoffmannin suunnitelmien pohjalta uusgoottilaiseen tyyliin. Kolmilaivaisen hallikirkon molemmat tornit yltävät 68 metrin korkeuteen. Kirkko sijaitsee klassistisen Luisenplatz-aukion laidalla. Toisessa maailmansodassa Bonifatiuskirche vaurioitui pahoin. Vuoden 1945 helmikuun 2. päivän ilmapommituksissa kirkon ikkunat, katto ja osa holvista tuhoutui. Vaurioita korjattiin vuonna 1949 ja perusteellisemmin 1960-luvulla. == Aiheesta muualla == * Seurakunnan viralliset sivut * Tietoa kirkosta Wiesbadenin virallisilla sivuilla Luokka:Saksan kirkot Luokka:Kivikirkot Luokka:Hessenin rakennukset ja rakennelmat Luokka:Wiesbaden
Anders Järryd

Anders Pierre Järryd (s. 13. heinäkuuta 1961 Lidköping) on ruotsalainen tennispelaaja. Hän aloitti ammattilaisuransa vuonna 1980. Järryd kuului Davis Cupin vuosina 1984 ja 1987 voittaneeseen maajoukkueeseen. Hän voitti lisäksi nelinpelissä pronssia vuoden 1988 kesäolympialaisissa Soulissa. Järryd voitti miesten nelinpelin Grand Slam -turnauksissa yhteensä kahdeksasti: Ranskan avoimissa kolmesti (1983, 1987, 1991), Yhdysvaltain avoimissa kahdesti (1987, 1991), Wimbledonissa kahdesti (1989, 1991) sekä Australian avoimissa kerran (1987). Järrydin pelitovereina olivat edellä mainituissa voitoissa Hans Simonsson, Stefan Edberg, Robert Seguso ja John Fitzgerald. Hän vetäytyi myöhemmin 1990-luvulla. == Lähteet == ==Aiheesta muualla== * * Anders Järrydin Davis Cup -ottelut Luokka:Ruotsalaiset tennispelaajat Luokka:Ruotsalaiset olympiamitalistit Luokka:Vuonna 1961 syntyneet Luokka:Elävät henkilöt
Legio V Macedonica

Legio V Macedonica (makedonialainen) oli roomalainen legioona. Sen perustivat todennäköisesti konsuli Gaius Vibius Pansa Caetronianus ja Octavianus vuonna 43 eaa. Legioonan tunnus oli härkä, mutta myös kotkaa käytettiin usein. Macedonica oli vuonna 62 Armeniassa. Rhandeian taistelun jälkeen se siirrettiin itään kolmen muun legioonan kanssa Gnaeus Domitius Corbulon komennossa taistelemaan parthialaisia vastaan. Ensimmäisen juutalaissodan syttyessä keisari Nero lähetti legioonan Juudeaan Vespasianuksen komentoon taistelemaan juutalaiskapinallisia vastaan. Vuonna 69 legioona liitettiin Vespasianuksen pojan, Tituksen armeijaan, jonka kanssa hän valtasi Jerusalemin vuonna 70. Vuonna 101 legioona siirrettiin Daakiaan taistelemaan paikallisia kansoja vastaan ja se pysyi Daakiassa vuoteen 274 asti, jolloin se siirrettiin Moesian provinssiin. Se pysyi siellä 400-luvulle asti, jolloin se katoaa merkinnöistä. == Lähteet == *Livius.org Legio V Macedonica Luokka:Roomalaiset legioonat
Tyrrell DG016

Tyrrell DG016 on Brian Lislesin ja Maurice Philippen suunnittelema Formula 1 -auto, jota Data General Team Tyrrell -talli käytti kaudella . Autossa oli voimanlähteenä vapaasti hengittävä kahdeksansylinterinen Ford Cosworth -moottori. Autoa kilpailuissa ajoivat brittiläinen Jonathan Palmer ja ranskalainen Philippe Streiff. Kaudella 1987 suurimmalla osalla talleista oli käytössään turboahdettu moottori, mutta Tyrrell käytti neljän muun tallin ohella vapaasti hengittäviä tehottomanpia koneita. Katuradoilla tehoerot moottoreiden välillä kuitenkin tasoittuivat. == Saavutukset == Palmer selviytyi autolla pisteille kolmesti kauden aikana. Hän oli viides Monacon ja Saksan GP:ssa sekä neljäs Australian GP:ssa. Streiff ajoi pisteille kahdesti. Kotikilpailussaan Ranskan GP:ssa hän oli viides ja Saksan GP:ssa Palmerin edellä maalissa neljäntenä. Vapaasti hengittävillä moottoreilla ajaville talleille järjestettiin MM-sarjan ohella oma sarja. Kuljettajat kamppailivat Jim Clark- ja valmistajat Colin Chapman Trophystä. Palmer voitti Jim Clark Trophyn ja Streiff oli sarjassa toinen. Colin Chapman Trophyn Tyrrell voitti ylivoimaisesti, eikä edes muiden tallien yhteenlasketut pistee olleet riittäneet Tyrrellin lyömiseen. Valmistajien MM-sarjassa Tyrrell sijoittui kuudenneksi 11 pisteellä. == Teknisiä tietoja == *Moottori: Ford Cosworth DFZ 90° V8, 3 494 cc (3.5 L), 10 500 rpm, 565–580 hv *Renkaat: Goodyear *Polttoaine: Elf *Paino: 500 kg == Formula 1 -tulokset == (lihavointi tarkoittaa paalupaikkaa ja kursivointi kilpailun nopeinta kierrosta.) Vuosi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 Pisteet Sijoitus 1987 Tyrrell Ford Cosworth BRA SMR BEL MON USE FRA GBR GER HUN AUT ITA POR ESP MEX JPN AUS 11 6. Jonathan Palmer 10 Kesk. Kesk. 5 11 7 8 5 7 14 14 10 Kesk. 7 8 4 Philippe Streiff 11 8 9 Kesk. Kesk. 6 Kesk. 4 9 Kesk. 12 12 7 8 12 Kesk. Luokka:Formula 1 -kausi 1987 Luokka:Tyrrellin Formula 1 -autot
Brian Teacher

Brian David Teacher (s. 23. joulukuuta 1954) on yhdysvaltalainen tennispelaaja. Hän syntyi Omahassa, Nebraskassa, ja harrasti lapsuudessaan myös uintia. Teacher valmistui Kalifornian yliopistosta Los Angelesissa. Hänet muistetaan lähinnä miesten kaksinpelin mestaruudesta Australian avoimissa 1980. Hänen vastustajanaan oli kyseisessä ottelussa Kim Warwick. Teacherin korkein sijoitus maailmanlistalla oli vuonna 1981 kaksinpelissä saavutettu seitsemäs sija. Hän on juutalainen. == Lähteet == Luokka:Yhdysvaltalaiset tennispelaajat Luokka:Vuonna 1954 syntyneet Luokka:Elävät henkilöt
Micko Hell

Micko Hell (oik. Mikko Huvinen, s. 15. marraskuuta 1978 Helsinki) on suomalainen muusikko ja mm. yhtyeiden Micko Hell and The Motherfuckers, Million Dollar Beggars ja Denigrate solisti. Hän on tehnyt Denigraten kanssa kappaleen vuonna 2002 valmistuneeseen elokuvaan Menolippu Mombasaan. == Diskografia == Micko Hell @ Encyclopardia Metallum === Denigrate === * * === Million Dollar Beggars === * === Gloomy Grim === * ==Lähteet== ==Aiheesta muualla== * Luokka:Suomalaiset metallimusiikin laulajat Luokka:Vuonna 1978 syntyneet Luokka:Elävät henkilöt
Bob Charles

pienoiskuva|Bob Charles vuonna 2012. Robert James "Bob" Charles (s. 14. maaliskuuta 1936 Carterton, Uusi-Seelanti) on uusiseelantilainen golfaaja. Hän syntyi vasenkätisenä Cartertonissa Pohjoissaarella. Charles aloitti ammattilaisuransa vuonna 1960 ollessaan 24-vuotias. Ennen ammattilaisuransa aloittamista hän työskenteli pankissa. Charlesista tehtiin Brittiläisen imperiumin ritarikunnan jäsen vuonna 1972 ja komentaja vuonna 1992. New Zealand Order of Meritiin hänet nimitettiin 1999. Charlesista tuli vuonna 2008 ensimmäinen uusiseelatilainen World Golf Hall of Famen jäsen. Charles voitti yhden majorin: vuoden 1963 Britannian avoimen golfturnauksen. Kaikkiaan hänelle kertyi PGA Tour -voittoja kuusin kappalein. == Lähteet == Luokka:Uusiseelantilaiset golfaajat Luokka:Vuonna 1936 syntyneet Luokka:Elävät henkilöt
Don January

Donald Ray "Don" January (20. marraskuuta 1929 – 7. toukokuuta 2023) oli yhdysvaltalainen golfaaja. Hän saavutti PGA Tourilla kymmenen voittoa, joiden joukossa oli yksi major: vuoden 1967 PGA Championship. January pelasi Ryder Cupissa vuosina 1965 sekä 1977, ja hän sai vuoden 1976 Vardon Trophyn. January menestyi myöhemmin senioripelaajana. Hän voitti Senior PGA Championshipin vuosina 1979 ja 1982. ==Lähteet== Luokka:Yhdysvaltalaiset golfaajat Luokka:Vuonna 1929 syntyneet Luokka:Vuonna 2023 kuolleet
Don Massengale

Don Massengale (23. huhtikuuta 1937 – 2. tammikuuta 2007) oli yhdysvaltalainen golfaaja. Hän voitti muun muassa Canadian Openin vuonna 1966 ja ylsi toiseksi PGA Championshipissa 1967. Massengale pelasi myöhemmin Senior PGA Tourilla. Hän kuoli 69-vuotiaana sydänkohtaukseen synnyinosavaltiossaan Teksasissa 2. tammikuuta 2007. Myös Massengalen Rik-veljestä (s. 1947) tuli ammattilaispelaaja. == Lähteet == Luokka:Yhdysvaltalaiset golfaajat Luokka:Vuonna 1937 syntyneet Luokka:Vuonna 2007 kuolleet
Pete Cooper

Pete Cooper (31. joulukuuta 1914 – 8. lokakuuta 1993) oli yhdysvaltalainen golfammattilainen. Hän saavutti PGA Tourilla 1940–1950-luvuilla viisi voittoa, joista kaksi Floridan St. Petersburg Openilla vuosina 1949 ja 1957. Cooper jatkoi uraansa senioritasolla ja voitti 61-vuotiaana vuoden 1976 Senior PGA Championshipin. Luokka:Yhdysvaltalaiset golfaajat Luokka:Vuonna 1914 syntyneet Luokka:Vuonna 1993 kuolleet
Jack Fleck

Jack Fleck (7. marraskuuta 1921 Bettendorf, Iowa – 21. maaliskuuta 2014 Fort Smith, Arkansas) oli yhdysvaltalainen golfaaja. Hän saavutti suurimman menestyksensä 1955, jolloin hän voitti Yhdysvaltain avoimen golfturnauksen. Fleckin muiden voittojen joukossa oli vuonna 1960 saavutettu mestaruus FBR Openilla. Jatkettuaan uraansa senioritason pelaajana hän voitti vuonna 1979 Senior PGA Championshipin. ==Lähteet== Luokka:Yhdysvaltalaiset golfaajat Luokka:Vuonna 1921 syntyneet Luokka:Vuonna 2014 kuolleet
Ylva Nowén

Ylva Nowén (s. 5. tammikuuta 1970 Östersund) on entinen ruotsalainen alppihiihtäjä, pujottelun maailmancupin voittaja. Nowén kilpaili maailmancup- tasolla vuosina 1990–2003. Hän voitti pujottelun maailmancupin kokonaiskilpailun kaudella 1997–1998, jolloin hän saavutti uransa kaikki neljä maailmancupin osakilpailuvoittoa. Arvokilpailuissa hänen paras saavutuksensa oli neljäs tila Salt Lake Cityn olympialaisten 2002 pujottelussa vain 0,09 sekuntia pronssimitalisti Anja Pärsonia hitaampana. ==Saavutuksia== *Olympialaiset: **Nagano 1998: pujottelussa 12. **Salt Lake City 2002: pujottelussa neljäs, suurpujottelussa seitsemäs *MM-kilpailut: **Sierra Nevada 1996: pujottelussa 15. *Maailmancup: **Pujottelu: ***Kausi 1997–1998: Park City toinen, Val d'Isere voitto, Lienz 2 x voitto, Bormio voitto ***Kausi 1998–1999: Maribor kolmas ***Kausi 2001–2002: Saalbach-Hinterglemm kolmas, Åre kolmas, Altenmarkt-Zauchensee kolmas **Paripujottelu: ***Kausi 1997–1998: Tignes toinen **Suurpujottelu: ***Kausi 2000–2001: Åre kolmas ***Kausi 2001–2002: Lienz kolmas **Pujottelucup: kausi 1997–1998 voitto, kausi 2001–2002 viides **Kokonaiskilpailu: kausi 1997–1998 kuudes, kausi 2001–2002 kymmenes ==Lähteet== * Luokka:Ruotsalaiset alppihiihtäjät Luokka:Vuonna 1970 syntyneet Luokka:Elävät henkilöt
Vangat

Vangat (Vangidae) on pienikokoisten varpuslintujen heimo. Niitä löytyy luonnonvaraisina Afrikasta. Vangat ovat pieniä tai keskikokoisia lintuja. Useita vangalajeja elää Madagaskarin kuivissa lehtimetsissä. Linnut ovat yleensä lepinkäismäisiä puissa eläviä metsälintuja, jotka syövät matelijoita, sammakoita ja hyönteisiä. Vangojen oksista rakennettu pesä on puussa. Vangat ovat paikkalintuja. Vangoihin kuuluu 22 sukua ja 38 lajia. Suurin suku on harjalepinkäisten suku, johon kuuluu 8 lajia. ==Suvut ja lajit== ===Harjalepinkäiset Prionops=== * Angolanlepinkäinen Prionops gabela * Harmaaharjalepinkäinen Prionops poliolophus * Keltaharjalepinkäinen Prionops alberti * Punanokkalepinkäinen Prionops retzii * Rusko-otsalepinkäinen Prionops scopifrons * Rusovatsalepinkäinen Prionops rufiventris * Siniharjalepinkäinen Prionops caniceps * Valkoharjalepinkäinen Prionops plumatus ===Kiilavangat Xenopirostris=== * Etelänkiilavanga Xenopirostris xenopirostris * Pohjankiilavanga Xenopirostris damii * Sininokkavanga Xenopirostris polleni ===Metsäkäpinkäiset Tephrodornis=== * Isometsäkäpinkäinen Tephrodornis virgatus * Metsäkäpinkäinen Tephrodornis pondicerianus ===Pikkuvangat Newtonia=== * Latvuspikkuvanga Newtonia fanovanae * Pikkuvanga Newtonia brunneicauda * Ruso-otsavanga Newtonia archboldi * Viidakkopikkuvanga Newtonia amphichroa ===Rillimonarkit Philentoma=== * Isorillimonarkki Philentoma velata * Pikkurillimonarkki Philentoma pyrhoptera ===Sieppokäpinkäiset Hemipus=== * Sieppokäpinkäinen (Hemipus picatus) * Sundansieppokäpinkäinen (Hemipus hirundinaceus) ===Tiaisvangat Calicalicus=== * Isotiaisvanga Calicalicus rufocarpalis * Tiaisvanga Calicalicus madagascariensis ===Lajeja, joilla on oma sukunsa=== * Kinkimavo Tylas eduardi * Kirjosieppovanga Pseudobias wardi * Koukkuvanga Vanga curvirostris * Kypärävanga Euryceros prevostii * Lepinkäissieppo Megabyas flammulatus * Nakkelivanga Hypositta corallirostris * Penkojavanga Mystacornis crossleyi * Ruskovanga Schetba rufa * Sieppovanga Leptopterus chabert * Sinivanga Cyanolanius madagascarinus * Sirppivanga Falculea palliata * Tikkavanga Oriolia bernieri * Valkopäävanga Artamella viridis * Vangasieppo Bias musicus == Lähteet == ==Aiheesta muualla== * Vangat-videoita Vangidae *
Heikki Tuomi-Nikula

Heikki Antti Tuomi-Nikula (s. 30. marraskuuta 1945 Helsinki) on suomalainen toimittaja, joka oli Lapin Kansan päätoimittaja vuodesta 1984 joulukuuhun 2008. Hän suoritti toimittajatutkinnon Tampereen yliopistosta 1973. Ennen Lapin Kansaa hän työskenteli Keskipohjanmaa- ja Vaasa-lehdissä sekä Turun Sanomissa.Kaamoksen valossa s. 53 Hän on ottanut julkisuudessa näkyvästi kantaa muun muassa Kemijärven sellutehtaan lakkauttamiseen lehdessään ja A-talk:ssa. Lokakuussa 2008 Tuomi-Nikula oli julkisuudessa kommentoidessaan kielteisesti seuraajakseen valitun Johanna Korhosen identiteettiä:Lapin Kansan nykyinen päätoimittaja: Julkilesbon vaikea olla päätoimittajana Hs.fi (Archive.org "julkisesti naisen kanssa parisuhteessa elävän naisen olisi vaikea työskennellä Lapin Kansan päätoimittajana" Lapin Kansan toimitusosasto vaati hänen eroaan.Lapin Kansan pää­toi­mit­ta­ja: Pyydän an­teek­si, Kaleva 5.10.2008. Viitattu 12.7.2024 Korhosen nimitys peruttiin sittemmin. Korhonen vei asian oikeuteen ja voitti hovioikeudessa, ja Alma-Media joutui maksamaan korvauksia. Web archive 2012. == Julkaisuja == * Naantalia, Vallis Gratiae 1978 * Poika on aina poika, tyttöä ei mikään voita, 1983. (näytelmä) * Lapin kierros (toim.), 1987. * Lappi ei petä. 2008. * Shamaanitonttujarmon Peru 2012 * Partio Kälviällä 1910–2020, Kälviän Metsäveikot 2021 ISBN 978-952-94-5548-5 (järjestöhistoriikki) == Lähteet == == Aiheesta muualla == * Pörssi vie, Kemijärvi korisee. Yle, A-talk Luokka:Suomalaiset päätoimittajat Luokka:Vuonna 1945 syntyneet Luokka:Elävät henkilöt
Berto Romero

Berto Romero (s. 17. marraskuuta 1974 Cardona, Katalonia) on espanjalainen koomikko. ==Työura== Romero on El Cansancio -teatteriseurueen jäsen, toimii juontajana radiossa Ràdio Flaixbac ja esiintyy Andreu Buenafuenten televisio- ohjelmassa kanavalla La Sexta. ==Aiheesta muualla== *Berto Romeron blogi *El Cansancion verkkosivut *Ràdio Flaixbacin verkkosivut *Buenafuente- ohjelman viralliset verkkosivut Luokka:Espanjalaiset näyttelijät Luokka:Vuonna 1974 syntyneet Luokka:Elävät henkilöt
Merikarhut (järjestö)

Merikarhut on suomalainen matkaveneilijäjärjestö. Järjestö perustettiin vuonna 1933 matkapurjehtijoiden yhteiselimeksi; Suomen Veneilyliiton historiikin mukaan esikuvana käytettiin vastaavaa ruotsalaista järjestöä, Svenska Kryssarklubbenia. Ensimmäiset vuodet menivät toimintaa kehitettäessä ja purjehtiessa, ja sitten tulikin pitkä tauko sodan ja sotakorvauksien johdosta. Vuonna 1951 käynnistyi seuran ehkä tunnetuin toimintamuoto, kun hankittiin ensimmäinen luonnonsatama. Tämän jälkeen seura hankki vähin erin omistukseensa useita muitakin luonnonsatamia. Nykyisin seuran satamaverkosto käsittää yhteensä kolmekymmentä satamaa. Merikarhujen jäseneksi pääsee, kun omistaa matkapurje- tai matkamoottoriveneen. Lisäksi jäseneltä edellytetään veneilykokemusta ja sitä, että tulokas on sopiva liittymään yhteisöön, jossa kaikki tehtävät hoidetaan talkoilla ja joissa muiden veneilijöiden mahdollisuuksia käyttää seuran satamia kunnioitetaan. Seuran rekisteriin hyväksyttävillä veneille asetetaan tiettyjä matkavenekriteereitä, joskin jäsenet saavat omistaa muunkinlaisia veneitä. Jäsenehdokkaalla voi olla kolme lausunnonantajaa, joiden pitää olla vähintään viisi vuotta jäsenenä olleita. He takaavat tulokkaan sopivuuden Merikarhuksi. Kuten useimmissa seuroissa, hallitus seuloo ehdokkaat ja hyväksynnän tultua ehdokas maksaa liittymismaksun sekä vuosijäsenmaksun. Maksujen näennäinen hintavuus johtuu tasapuolisuudesta. Näin uusikin jäsen osallistuu investointeihin satamaverkon hyväksi, kuten vanhemmat jäsenet ovat jo tehneet. Tätä pidetään kohtuullisena siihen nähden mitä maksuilla saa käyttöönsä. Asian on varmistanut usea jäsenkysely. Uusi jäsen saa äänioikeuden kokouksissa sekä saa käyttää kerhosatamia sekä nostaa veneensä saalinkiin vihreän Merikarhuviirin. Suuri hyöty jäsenyydestä on nimenomaan satamaverkon käyttöoikeus. Sen avulla hitaan matkaveneen omistaja voi lyhyenkin loman aikana hyödyntää rajallisen ajan täyspainoisesti. Lisäksi Merikarhusaarten luontoa vaalitaan yhteisvoimin, joten saaret ovat vaativallekin lomailijalle erinomaisia kohteita. Yhdistyksellä on myös muuta toimintaa, talvella teemakokouksia, koulutusta, julkaisutoimintaa ja kesällä eskaadereita. ==Lähteet== Merikarhut ry:n kotisivut Luokka:Suomalaiset vesiliikennejärjestöt Luokka:Veneet
Chōnin

Chōnin (, "kaupunkilaiset") tarkoittaa Japanissa Edo-kauden alkupuolella syntynyttä yhteiskuntaluokkaa. Yleensä chōninit olivat kauppiaita, mutta joskus myös käsityöläisiä. Teoriassa kauppiaat olivat Edo-kauden tiukassa luokkajaossa (shinōkōshō) alimpana, mutta Japanin kaupunkien kasvaessa ja vaurastuessa he saivat vaikutusvaltaa ja vaurautta. Samaan aikaan kaupunkilaiset erottuivat omaksi ryhmäkseen ja heidän määränsä lisääntyi nopeasti. Samurait olivat riippuvaisia kauppiaista ja velkaantuivat Edo-kauden aikana pahoin. Tarkoituksensa ja toimeentulonsa menettänyt samurailuokka halveksikin uutta chōnin-elämäntyyliä. Chōninien vauraus oli ristiriidassa maanviljelijöiden ja samuraiden talousvaikeuksien kanssa. Chōnin-luokalla oli merkittävä vaikutus Japanin kulttuuriin. He toimivat taiteen suojelijoina ja muodostivat oman kungfutselaisuuteen perustuvan etiikkansa. Chōnin-kulttuuri synnytti useita uusia taidemuotoja, kuten kabuki-teatterin ja haiku-runouden, ja useat tieteenalat kehittyvät chōnin-luokan rahoituksen ansiosta. Chōnin- kulttuuriin kuuluivat myös naispuoliset viihdyttäjät, joista geishat nousivat arvostetuiksi. Erityisen selvä chōnin-kulttuuri kehittyi Genroku-kaudella 1600- ja 1700-lukujen vaihteessa ja Bunka-bunsei-kaudella 1800-luvun alussa. == Lähteet == *Encyclopædia Britannica * Luokka:Japanilainen kulttuuri Luokka:Edo-kausi
Näin mitä teit

Näin mitä teit () on vuonna 1965 valmistunut yhdysvaltalainen William Castlen ohjaama kauhuelokuva, jonka pääosissa näyttelevät Joan Crawford, John Ireland ja Leif Erickson. Sivuosissa ovat muiden muassa Sara Lane ja Andi Garrett. Näin mitä teit perustuu Ursula Curtissin vuonna 1964 ilmestyneeseen romaaniin, Out of the Dark. Käsikirjoituksesta vastasi William P. McGivern. Elokuva on mustavalkoinen, ja on noin 82 minuutin mittainen. Elokuva sai ensi-iltansa Yhdysvalloissa 21. heinäkuuta vuonna 1965 ja Suomessa elokuva tuli esitykseen 6. toukokuuta vuonna 1966. Universal Pictures tuotti elokuvan. == Juoni == Näin mitä teit kertoo kahdesta teinitytöstä (Garrett ja Lane), jotka lapsenvahteina ollessaan päättävät huvittaa itseään soittamalla pilapuheluita. Epäonnekseen he tulevat soittaneeksi juuri vaimonsa murhanneelle miehelle (Ireland), joka luulee tyttöjen päässeen perille rikoksestaan. == Näyttelijät == == Lähteet == == Aiheesta muualla == * * *Näin mitä teit Amazonissa *Näin mitä teit Movie Yahoossa *Näin mitä teit Exclamationmark Wordpressissa *Näin mitä teit Ain't It Coolissa Luokka:Vuoden 1965 yhdysvaltalaiset elokuvat Luokka:Yhdysvaltalaiset kauhuelokuvat Luokka:Yhdysvaltalaiset mustavalkoelokuvat Luokka:Yhdysvaltalaiset romaaneihin perustuvat elokuvat Luokka:Yhdysvaltalaiset nuortenelokuvat
Merserointi

Merserointi on tekstiilikuidun käsittelemistä lipeäliuoksilla (NaOH) niin, että se lujittuu ja saa silkinpehmeän kiillon.Perustieto 1993, s. 564 Lipeällä ja erilaisilla tavoilla puuvillaa ja kangasta käsittelemällä voidaan parantaa muitakin ominaisuuksian, kuten pesunkestävyyttä ja värjäytyvyytä. Lipeällä ja rikkihapolla saadaan kankaaseen myös läpikuultava vaikutelma. Merseroiminen on englantilaisen John Mercerin (1791–1866) mukaan nimitetty tapa käsitellä puuvillakuituja natronlipeällä. Mercer haki patentin menettelylleen 1851. Hän huomasi, että puuvillakuidut käsiteltyinä väkevöidyllä kylmällä natronlipeäliuoksella kutistuivat pituudelleen ja että jos niiden kutistuminen jännittämällä estettiin, ne saivat kiiltoa samalla kun puuvillan lujuus ja joustavuus sekä kuitujen värjäytyväisyys lisääntyivät. Parannetun merserointitavan kehitti Thomas & Prevost Krefeldissä 1890. Menetelmässä voimakkaasti jännitettyä lankaa ja kangasta käsitellään 30° Bé natronliuoksella. Sen jälkeen merseroitava materiaali huuhdellaan puhtaaksi. Keksinnön täydensi tohtori Ludwig Schreinerin Barmenissa keksimä silkkikalanteri, joka painaa merseroidun kankaan pintaan ohuita yhdensuuntaisia viivoja eli vakoja (5–20 viivaa millimetrille). Kun valo heijastuu yhdensuuntaisten vakojen pinnalta, kiilto voimistuu. Keksinnöllä on ollut merkitystä merseroitujen puuvillakankaiden, esimerkiksi vuorisatiinien, valmistuksessa.Tietosanakirja 1909, osa 11, Hakusana: Merseroiminen Verkossa Menetelmä on saanut nimensä brittiläisen tekstiiliteollisuusmiehen John Mercerin (1791–1866) mukaan. == Lähteet == * * === Viitteet === == Aiheesta muualla == * Luokka:Puuvilla
Carlo Clerici

Carlo Clerici (3. syyskuuta 1929 Zürich – 28. tammikuuta 2007 Zürich) oli sveitsiläinen maantiepyöräilijä. Hänen uransa huipentui Italian ympäriajon kokonaiskilpailun voittoon vuonna 1954. Lisäksi Clerici voitti mm. Züri- Metzgeten (1956). Hän kuoli 77-vuotiaana syöpään samassa kaupungissa, jossa oli syntynyt. Luokka:Sveitsiläiset maantiepyöräilijät Luokka:Vuonna 1929 syntyneet Luokka:Vuonna 2007 kuolleet
Punkrock Jukebox 1

__NOTOC__ Punkrock Jukebox 1 on suomalaisen Raivopäät -yhtyeen EP, ja kaikkiaan 14. julkaisu. Se julkaistiin 18. toukokuuta 2007. Levy julkaistiin nimellä Raivopäät feat. Friends, ja sillä vierailee Veltto Virtanen, Klamydia- solisti Vesku Jokinen ja Loose Prick-solisti Pauli Johansson laulajina, sekä vanha Raivopäät-basisti Muisto Toutavaara. EP sisältää vanhoja enemmän tai vähemmän tunnettuja suomipunk-klassikoita uusina versioina. Levyä painettiin vain 500 kappaletta. == Kappaleet == # Ace: Ajassa tapahtuu (säv. Nisse Rikama, san. Petri Tiili) # Vesku Jokinen & Ace: Kaupunki peittyy taas pimeään (säv. ja san. Juha-Matti Kylliäinen) # Veltto Virtanen: En asu täällä enää (säv. ja san. Pekka Hakala) # Ace: Hipinreuhake (säv. Klide Pelkonen, san. Häkli) # Vesku & Ace: Ydinaseeton hautausmaa (säv. ja san. Örkky) # Vesku: Se et ole sinä (säv. ja san. Jarmo Hauhtonen) # Ace, Vesku & Pauli Johansson: Sota apatiaa vastaan (säv. ja san. Ralf Örn) # Vesku, Ace & Pauli: Suoraa toimintaa (säv. ja san. Ari Voutilainen) == Kokoonpano == === Raivopäät === * Ace – laulu * Olska – basso * Mulder – kitara * Juzzi – kitara * Pune – rummut === Friends === * Vesa Jokinen * Pauli "LoosePrick" Johansson * Veltto Virtanen * Muisto Toutavaara === Tuotanto === * Jani Viitanen – äänittäjä, miksaaja * Harri Timonen – äänittäjä (kappale 1) * Jani77 – taitto * J-P. Mönkkönen – masteroija (huhtikuu 2007 @ Dicentia) * Oopa – valokuvat Luokka:Vuoden 2007 EP:t Luokka:Raivopäiden albumit
Ercole Baldini

Ercole Baldini (26. tammikuuta 1933 – 1. joulukuuta 2022) oli italialainen maantiepyöräilijä, joka voitti vuoden 1958 Italian ympäriajon. Hän voitti kultaa Melbournen kesäolympialaisissa 1956 ja maailmanmestaruuskilpailuissa Reimsissä 1958. Baldinin sijoittui vuonna 1959 Ranskan ympäriajon kokonaiskilpailun kuudenneksi. == Lähteet == Luokka:Italialaiset maantiepyöräilijät Luokka:Italialaiset olympiavoittajat Luokka:Vuonna 1933 syntyneet Luokka:Vuonna 2022 kuolleet
Légalin matti

Légalin matti on shakissa avausansa, jossa valkea saa kuningattaren uhrauksella matitettua mustan. Matti on nimetty ranskalaisen shakinpelaajan Sire de Légalin (1702–1792) mukaan. Matti alkaa tavallisimmin italialaisella pelillä. :1. e4 e5 :2. Rf3 Rc6 :3. Lc4 d6 :4. Rc3 Lg4?! Musta kiinnittää valkoisen ratsun. Normaalisti tämä olisi hyvä siirto, mutta tässä asemassa se on taktinen virhe. :5. h3 Tässä asemassa 5. Rxe5 olisi hätäilyä, koska 5...Rxe5 voittaisi ratsun. Sen sijaan valkoinen pakottaa lähetin perääntymään tai syömään valkoisen ratsun. :5. ... Lh5? Musta säilyttää kiinnityksen, mutta antaa samalla valkoiselle mahdollisuuden kauniiseen uhraukseen. Lxf3 olisi luovuttanut lähettiparin edun valkealle, pitäen pelin kuitenkin tasaisena. Myös 5...Le6 kävisi. :6. Rxe5! Valkea ei välitä kiinnityksestä, ja uhraa kuningattarensa. Mustan paras vaihtoehto nyt olisi 6...Rxe5 7. Dxh5 Rxc4 8. Db5+ ja 9. Dxc4 valkean jäädessä vain sotilaan voitolle. Sen sijaan musta ottaa kuningattaren ja häviää pelin heti. :6. ... Lxd1?? :7. Lxf7+ Ke7 :8. Rd5# matti Lopullinen asema on niin sanottu puhdas matti, jossa jokaista mustan kuninkaan pakoruutua uhkaa vain yksi valkean nappula tai vaihtoehtoisesti tukkii mustan oma nappula. == Alkuperäinen peli == Alkuperäisessä pelissä Légal pelasi tasoituksella ilman a1-tornia St Brietä vastaan (Pariisi n. 1750).George Walker: A Selection of Games at Chess, Actually Played by Philidor and His Contemporaries, London 1835, s. 91 :1. e4 e5 :2. Rf3 d6 :3. Lc4 Lg4?! :4. Rc3 Rc6 :5. Rxe5?! Lxd1?? Jos musta olisi pelannut 5...Rxe5! hän olisi voittanut ratsun sotilaasta. Nyt matti seuraa kahdessa siirrossa. :6. Lxf7+ Ke7 :7. Rd5# == Lähteet == == Aiheesta muualla == * http://www.chess.com/news/leacutegalin-matti-1401 * Légalin matti sivustolla: chessgames.com Luokka:Shakkiansat Luokka:Shakkimatit
Beth-Horonin taistelu

Beth-Horonin taistelu käytiin vuonna 66 jaa. Syyrian legaatin Gaius Cestius Galluksen johtamien roomalaisten ja juutalaiskapinallisten välillä ensimmäisessä juutalaissodassa. Epäonnistuneen Jerusalemin piirityksen päätyttyä, Gallus päätti vetäytyä Beth-Horoniin. Juutalaiset olivat kuitenkin seuranneet heitä ja väijyttivät roomalaiset ja ajoivat heitä takaa Antipatrikseen asti. Roomalaiset kärsivät raskaita tappioita ja kapinalliset saivat saaliikseen runsaasti aseita ja erityisesti heittokoneita. == Lähteet == * Luokka:Antiikin taistelut Luokka:Rooman taistelut Luokka:Israelin historia
André Darrigade

pienoiskuva|250px|André Darrigade André Darrigade (s. 24. huhtikuuta 1929) on ranskalainen maantiepyöräilijä. Hän voitti vuoden 1959 maailmanmestaruuskilpailut ja sai Ranskan ympäriajossa maillot vert'n kahdesti, vuosina 1959 ja 1961. Maillot jauneen Darrigade sai pukeutua 18 kertaa. Tourin kokonaiskilpailuissa hän ei kuitenkaan menestynyt yhtä hyvin; hänen paras saavutuksensa oli ajon lopussa 16. sija. Darrigade voitti vuoden 1956 Lombardian ympäriajon. Luokka:Ranskalaiset maantiepyöräilijät Luokka:Vuonna 1929 syntyneet Luokka:Elävät henkilöt
Terve hulluus

Terve hulluus on suomalaisen Raivopäät -yhtyeen debyyttialbumi. Se julkaistiin vuonna 1994. == Kappaleet == #I Really Hate You #Missä ne on nyt? #Terve hulluus #Ryyppään taas #Portto #Pikku Sanna #Kirjoitan seinään #Maria (kai sä tuut) #Artsi (joutuu Helvettiin) #Joka pikku tyttö #Viva Las Kouvola Luokka:Vuoden 1994 esikoisalbumit Luokka:Raivopäiden albumit
Toinen uusi-aalto

Toinen uusi-aalto on suomalaisen Raivopäät -yhtyeen EP ja kaikkiaan toinen julkaisu. Se julkaistiin vuonna 1994. == Kappaleet == #Toinen uusiaalto #Mirandan kyyneleet #Lapin juntti #Petra Luokka:Vuoden 1994 EP:t Luokka:Raivopäiden albumit
Rigobert Song

Rigobert Song Bahanag (s. 1. heinäkuuta 1976 Nkanglikock, Kamerun) on kamerunilainen jalkapalloilija ja valmentaja. Pelipaikaltaan Song on puolustaja. Hän on Kamerunin maajoukkueen entinen kapteeni ja pelaaja. Nykyisin Song toimii Kamerunin jalkapallomaajoukkueen päävalmentajana. Song on edustanut vuonna 1994 alkaneella ammattilaisurallaan aiemmin kotimaassaan Tonnerre Yaoundéa, Ranskassa Metziä ja Lensia, Italiassa Salernitanaa, Englannissa Liverpoolia ja West Hamia sekä Saksassa Kölniä. Turkkilaisseura Galatasarayhin hän siirtyi vuonna 2004. Kamerunin maajoukkueessa Song debytoi vuonna 1993. Hän on Kamerunin eniten otteluita pelannut pelaaja pelattuaan urallaan 137 kertaa A-maajoukkueessa ja neljissä MM-kisoissa. Song on edustanut Kamerunia MM-kisoissa vuosina 1994, 1998, 2002 ja 2010. Vuoden 2002 turnauksessa hän oli joukkueen kapteeni ja pelasi kaikki kolme ottelua alusta loppuun. Hän on saavuttanut Kamerunin riveissä Afrikan-mestaruuden vuosina 2000 ja 2002. Song sai MM-kisoissa punaisen kortin sekä vuonna 1994 että vuonna 1998. Hän on MM-historian nuorin ulosajettu pelaaja ja Zinédine Zidanen ohella ainoa kaksissa kisoissa ulosajettu pelaaja. Song sai aivohalvauksen lokakuun alussa 2016. == Lähteet == == Aiheesta muualla == *Profiili Galatasarayn sivuilla *Maaottelutilastot RSSSF:n sivuilla Luokka:Kamerunilaiset jalkapalloilijat Luokka:Jalkapallon Afrikan mestarit Luokka:Kamerunilaiset jalkapallovalmentajat Luokka:Vuonna 1976 syntyneet Luokka:Elävät henkilöt
Via Dolorosa (albumi)

Via Dolorosa on suomalaisen Raivopäät-yhtyeen studioalbumi, ja kaikkiaan kolmas julkaisu. Se julkaistiin vuonna 1995. == Kappaleet == # "En rauhaa saa" # "True Punk Will Never Die" # "Vietnamiin" # "Trippi koulu" # "Äidin syytä" # "Kultaiset kahleet" # "Skidit haluaa toimintaa" # "Rannalle bailaamaan" # "Narko Marko" # "Hei! Hei! (Annatko anteeksi?)" # "Rockarin unelma (fyrkkaa ja...)" # "Mirandan kyyneleet" # "Via Dolorosa" # "Media tappaa" # "Natsi Vesa" # "Kaupallinen identiteetti" Luokka:Vuoden 1995 albumit Luokka:Raivopäiden albumit
Nokia 6288

Nokia 6288 on Nokian valmistama, vuonna 2006 myyntiin tuoma 3G-matkapuhelin. Nokia 6288 painaa 115 grammaa ja sen fyysiset mitat ovat 100 × 46 × 21 mm. Nokia 6288 -puhelimen mukana tulee 512 megatavun miniSD-muistikortti, jossa on valmiiksi ladattuna joitakin videoita, musiikkia ja muuta multimediasisältöä. Puhelimessa on kaksi kameraa. Pääkamera on 2 megapikselin kamera, jossa on LED-kuvausvalo ja toinen kamera on videopuheluita varten. Toisen kameran resoluutio on 640 × 480. Puhelin oli aluksi saatavilla vain mustana tai valkoisena, vuonna 2007 uusiksi värivaihtoehdoiksi tuli punainen ja sininen. Nokia 6288 on identtinen Nokia 6280 kanssa, vain muotoilu ja mukana tulevan muistikortin koko eroaa (6280 mallissa on vain 64 mt kortti). Puhelimen hinta sen julkaisuaikoihin oli noin 325 euroa (verottomana). == Katso myös == * Luettelo Nokian tuotteista ==Lähteet== * Nokia 6288 - GSMArena.com * Nokia 6288 - Puhelinvertailu.com ===Viitteet=== ==Aiheesta muualla== * Käyttöohjeet * Nokia 6288 - Tuki Luokka:Nokian matkapuhelimet Luokka:Vuoden 2006 matkapuhelimet en:Nokia 6280 Series#Nokia 6288
Oliivikultarinta

Oliivikultarinta (Hippolais olivetorum) on kerttusten heimoon kuuluva varpuslintu. == Koko ja ulkonäkö == Linnun pituus on noin 15 cm, siipien kärkiväli 24-26 cm ja paino noin 15-18 g. Kultarinnoista suurikokoisin ja vahvanokkaisin. Aikuinen lintu on yläpuolelta harmaa ja alapuolelta valkoinen tai vaaleanharmaa. Alaperä on täplikäs. Siivellä erottuu kyynärsulkien valkeista reunoista muodostuva paneeli. Koivet ovat tummanharmaat. Sukupuolet ovat samanvärisiä. Nuori lintu on syksyllä kupeilta kellahtava. Käyttäytyminen on piilottelevaa. Laulu on voimakasta ja kaunista, ja se on hitaampaa ja matalampaa kuin muiden kultarintojen laulu.Cramp, Stanley (toim.) 1992: The Birds of the Western Palearctic. Vol. VI Warblers. - Oxford University Press. Hong Kong. Kaikilla oliivikultarinnoilla on täydellinen sulkasato talvehtimisalueella.Svensson, Lars 1997: Euroopan varpuslinnut - sukupuolen ja iän määritys. - Lintutieto. Jyväskylä. == Esiintyminen == Oliivikultarinta esiintyy Välimeren itäosassa Balkanilla, Kreikassa, Bulgariassa, Etelä- Romaniassa ja Turkin rannikolla sekä Libanonissa. Se on muuttolintu, joka talvehtii Kaakkois-Afrikassa. Lajia ei ole tavattu Suomessa. Lajin esiintymisalueen pinta-ala on 100 000–1 000 000 neliökilometriä, Euroopassa elää 21 000–45 000 yksilöä ja lajin kanta on elinvoimainen. == Elinympäristö == Mereinen laji, jonka kanta on vahvin rannikoilla ja saarilla. Elää tammimetsiköissä, oliivitarhoissa ja erilaisilla istutuksilla ja puutarhoissa sekä pensaikoissa, usein vuorenrinteillä. == Lisääntyminen == Pesintä tapahtuu toukokuun jälkipuoliskolla ja kesäkuussa. Pesä on melko matalalla (0,5-3 m) puussa (tammi, oliivipuu) tai pensaassa. Se on syvä kuppi ja rakennettu korsista, kasvikuiduista ja juurista. Naaras munii tavallisesti 4 munaa. Muna painaa 2,25 g. Haudonta kestää noin 13 päivää. Molemmat emot huolehtivat poikasista. == Ravinto == Pääravintona ovat hyönteiset ja muut pienet selkärangattomat. Loppukesällä voi syödä viikunoita. == Lähteet == Luokka:Kerttuset
Syntyneet häviämään

Syntyneet häviämään on suomalaisen Raivopäät-yhtyeen studioalbumi ja kaikkiaan sen viides julkaisu. Se julkaistiin vuonna 1996. == Kappaleet == # "Aika kuolla" # "Kemiallista unta" # "Hangosta Milanoon" # "Leikkikalu" # "Pattayalla tavataan" # "Toivon sun muistavan mun" # "Mä oon down" # "Reilusti teit" # "Syntynyt häviämään" # "Ei maailma oo paha" # "Täynnä vihaa" # "Punkkarin taivaaseen" # "Visiirit huurussa" Luokka:Vuoden 1996 albumit Luokka:Raivopäiden albumit
Viinikirva

Viinikirva (Viteus vitifoliae) on pieni vaaleankeltainen nivelkärsäisten lahkoon kuuluva hyönteinen. Se on kotoisin Pohjois-Amerikasta, mutta laji on levinnyt sieltä kasvintaimien mukana Eurooppaan. Viinikirva imee nesteitä viiniköynnösten juuristosta. Kun kirvalauma on asettunut tiettyyn köynnökseen, se mellastaa, kunnes köynnös kuolee, ja siirtyy sitten seuraavaan. Viljelijä ei voi tehdä muuta kuin kyntää köynnökset ylös ja istuttaa niiden tilalle kirvankestävää lajiketta. Viinikirva esiintyi 1800-luvulle saakka vain pohjoisamerikkalaisissa luonnonvaraisissa viiniköynnöslajeissa. Niille on vähitellen kehittynyt viinikirvaa vastaan luontainen vastustuskyky, jota sitä vastoin ei ole tärkeimmällä viljellyllä lajilla, viiniköynnöksellä (Vitis vinifera). Kun viinikirva 1860-luvulla levisi Eurooppaan, se olikin vähällä tuhota kaikki viiniviljelmät. Tuhojen välttämiseksi viininviljelyksessä ryhdyttiin käyttämään perusrunkona pohjoisamerikkalaista törmäviiniä (Vitis riparia), jonka runkoon viiniköynnöksen halutun lajikkeen oksia vartetaan. Näin tehdään nykyisin lähes kaikilla tärkeimmillä viininviljelysalueilla lukuun ottamatta Chileä, jonne viinikirva ei ole levinnyt.Arne Rousi: Auringonkukasta viiniköynnökseen, ravintokasvit ihmisen palveluksessa, s. 255–256. WSOY, 1997. ISBN 951-0-21295-4 Törmäviinin perusrunkona käytöstä huolimatta Kaliforniassa sattui 1980-luvulla paha viinikirvaepidemia, joka saattoi monet viljelijät vararikkoon. Syynä pidetään sitä, että viinikirvasta on kehittynyt uusi rotu, jolle törmäviinikään ei ole tarpeeksi vastustuskykyinen – etenkään se tyyppi, jota laajalla alueella oli käytetty lähes yksinomaisena perusrunkona. == Lähteet == == Aiheesta muualla == *UniProt: Taxonomy - Daktulosphaira vitifoliae (Grape phylloxera) (Viteus vitifoliae) *Centre for Agriculture and Biosciences International (CABI): Viteus vitifoliae (grapevine phylloxera) *Plantwise: Grapevine phylloxera (Viteus vitifoliae) Luokka:Nivelkärsäiset
Nicola Pietrangeli

Nicola Pietrangeli (s. 11. syyskuuta 1933) on italialainen tennispelaaja. Hän syntyi Tunisissa, Tunisiassa. Pietrangeli voitti miesten kaksinpelin Ranskan avoimissa vuosina 1959 ja 1960. Lisäksi hän eteni finaaliin vuosina 1961 ja 1964. Hän voitti sekanelinpelin vuonna 1958 ja miesten nelinpelin vuonna 1959. Pietrangeli oli nelinpelifinalistina myös Wimbledonissa. Hän pääsi vuonna 1986 International Tennis Hall of Fameen. ==Lähteet== == Aiheesta muualla == Luokka:Italialaiset tennispelaajat Luokka:Vuonna 1933 syntyneet Luokka:Elävät henkilöt
Tairō

Tairō (, "suuri vanhempi") oli korkea-arvoinen virkamies Japanissa, erityisesti Edo-kauden hallinnossa. Toyotomi Hideyoshin aikana ennen Edo- kautta tairōita oli ollut viisi (viiden vanhemman neuvosto), mutta Tokugawa- kaudella heidän määräänsä vähennettiin ensin kolmeen ja lopulta yhteen. Tairōn tehtävänä oli toimia shōgunin neuvonantajana ja sijaishallitsijana, jos shōgun oli alaikäinen. Tairōn alapuolella olivat rōjū-vanhemmat, joten virka oli pääministerin tyyppinen. Tairōn virka oli täytettynä vain tarvittaessa. == Luettelo tairōista == Nimi Alue Aloitti Lopetti Sakai Tadayo Harima 12. maaliskuuta 1636 19. maaliskuuta 1636 Doi Toshikatsu Shimousa 7. marraskuuta 1638 10. heinäkuuta 1644 Sakai Tadakatsu Obama 7. marraskuuta 1638 26. toukokuuta 1656 Sakai Tadakiyo Harima 29. maaliskuuta 1666 9. joulukuuta 1680 Ii Naozumi Ōmi 19. marraskuuta 1668 3. tammikuuta 1676 Hotta Masatoshi Shimousa 12. marraskuuta 1681 28. elokuuta 1684 Ii Naooki Ōmi 13. kesäkuuta 1696 2. maaliskuuta 1700 Yanagisawa Yoshiyasu Yamato 11. tammikuuta 1706 3. kesäkuuta 1709 Ii Naooki Ōmi 13. helmikuuta 1711 23. helmikuuta 1714 Ii Naoyuki Ōmi 28. marraskuuta 1784 1. syyskuuta 1787 Ii Naoaki Ōmi 28. joulukuuta 1835 13. toukokuuta 1841 Ii Naosuke Ōmi 23. huhtikuuta 1858 3. maaliskuuta 1860 Sakai Tadashige Harima 1. helmikuuta 1865 12. marraskuuta 1865 == Lähteet == * Luokka:Edo-kausi
Marlborough (Uusi-Seelanti)

Marlborough on hallinnollinen alue Uuden-Seelannin Eteläsaaren koillispäässä. Vuonna 2015 alueella eli 45 300 asukasta. Se tunnetaan ennen kaikkea Sauvignon Blanc -viinien tuotantoalueena, mutta myös kuivasta ilmastostaan ja maisemistaan. Alueen hallintovirastot ovat Blenheimissa. == Historia == Uuden- Seelannin asuttivat noin 1280-luvulla polynesialaista alkuperää olevat ihmiset. Marlborough’n alueella sijaitsevan Wairaujoen ja meren yhtymäkohdassa Cloudy Bayssa sijaitsee Uuden-Seelannin vanhimpiin kuuluva arkeologinen alue, jossa 1200-luvun polynesialaiset asuivat. Eurooppalaiset saapuivat alueelle 1700-luvun lopulla. Marlborough’n pohjoisosissa valaanpyytäjät, kaivostyöläiset ja sahat hyödynsivät maan resursseja. Eteläosan alueilla harjoitettiin lammastarhausta. == Lähteet == == Aiheesta muualla == * http://www.marlborough.govt.nz/ Luokka:Uuden-Seelannin alueet
Marlborough

Marlborough voi tarkoittaa muun muassa seuraavia: * Marlborough, paikkakunta Englannin Wiltshiressä. * Marlborough, viinialue Uudessa-Seelannissa * Marlborough, paikkakunta Connecticutin osavaltiossa Yhdysvalloissa * Marlborough, paikkakunta Massachusettsin osavaltiossa Yhdysvalloissa * Marlborough, paikkakunta New Yorkin osavaltiossa Yhdysvalloissa * Marlborough, paikkakunta Missouriin osavaltiossa Yhdysvalloissa * Marlborough, paikkakunta New Hampshiren osavaltiossa Yhdysvalloissa * John Churchill, Marlboroughin herttua (1650–1722) (ja hänen vähemmän kuuluisat jälkeläisensä) * Marlborough- laulu, laajalti tunnettu ranskalainen laulu (suomeksi "Melperi meni sotaan") * Marlboro, savukemerkki * Marlborough House, rakennus Lontoon Westminsterissä ;Britannian kuninkaallinen laivasto *HMS Marlborough (1706), toisen luokan linjalaiva *HMS Marlborough (1767), kolmannen luokan linjalaiva *HMS Marlborough (1807), kolmannen luokan linjalaiva *HMS Marlborough (1855), ensimmäisen luokan potkurein varustettu linjalaiva *HMS Marlborough (1912), Iron Duke -luokan taistelulaiva *HMS Marlborough (F233), tyypin 23 fregatti. ;Fiktiossa *HMS Marlborough River-luokan fregatti Nicholas Monsarratin kirjassa 'Suuntana kaakko
Angelzoom

Angelzoom on saksalaisen laulajan, Claudia Uhlen, sooloprojekti. Yhtyeen ensimmäinen albumi julkaistiin vuonna 2004. Levyn soundtrack- ja new age -tyylistä äänimaisemaa hallitsee Claudian korkea, oopperatyylinen laulanta. Useimmat kappaleet lauletaan englanniksi. Angelzoomin ensimmäisen albumin julkaisi Nuclear Blast. Tuottajana toimi Bernd Wendlandt, joka sävelsi levylle 15 musiikkikappaletta. Albumin neljä kappaletta on covereita, joskin Angelzoomin versiot ovat niin omaperäisiä, että alkuperäiset kappaleet ovat vaikeasti tunnistettavissa. Useimmat sellokohdat soittaa B. Deutung, kitaraa soittaa Pitti Piatkowsky, ja muut muusikot esiintyvät vain yksittäisissä kappaleissa. Vierailevia artisteja ja yhtyeitä albumilla ovat Apocalyptica, Joachim Witt, Letzte Instanz, miLù yhtyeestä Mila Mar, Inchtabokatables, Roadernallee ja Nik Page. Laulaja Claudia tunnetaan myös tanssimusiikkiyhtye X-Periencen laulajana. Huhtikuussa 2005 Angelzoom esiintyi samoilla keikoilla Apocalyptican Euroopan kiertueella. Angelzoomin toisen albumin julkaisi Wannsee Records vuonna 2010. == Discografia == === Albumit === Angelzoom (2004) # Turn The Sky (feat. Apocalyptica) # Back In The Moment (feat. Joachim Witt) # Blasphemous Rumours (Depeche Mode -cover) # Otium # Falling Leaves # Guardian Angel # Crawling (Linkin Park -cover) # Bouncing Shadows # Fairyland # Dream In A Church (feat. Letzte Instanz) # Lights # Newborn Sun (feat. Milù yhtyeestä Mila Mar) # Into My Arms (Deine Lakaien -cover) (feat. Roedernallee) # Christmas Dreams # Peace Of Mind (Bonuskappale) Nothing Is Infinite (2010) # Battle Angel Chpt. V # The Things You Said (Album Version) # These Arms Of Mine # Runaway # Battle Angel Chpt. I # My Innermost # Hypnotised # Fragile # Everyone Cares # Battle Angel Chpt. II # Doomsday # Clones # Handsome World # Afterlife === Singlet === (Kutsutaan virallisesti nimellä Maxi CD) Fairyland (2004) # Fairyland (Radio Version) # The World Between (Non Album Track) # Sapphire Sky (Non Album Track) # Fairyland (Blutengel Club Mix) # Fairyland (Sacrifight Army Remix / Guitars On Front) Back In The Moment (2005) # Back In The Moment (Single Version) # Back In The Moment (Piano Version) # Back In The Moment (Ambient Crossover Mix) # Infinite (Non Album Track) # Blasphemous Rumours # Back In The Moment (Alternative Radio Version) The Things You Said (2010) # The Things You Said (Radio Version) # Handsome World (Edit) # The Things You Said (Ambient) # The Things You Said (Club Remix) Everyone Cares (2011) # Everyone Cares (Radio Version) # Everyone Cares (Atmospheric Mix) # Everyone Cares (Ambient Mix) # Battle Angel Chpt. VI (Non Album Track) ==Aiheesta muualla== * Virallinen kotisivu Luokka:Saksalaiset elektronisen musiikin yhtyeet Luokka:Ambient-artistit
Hugh Edwin Strickland

Hugh Edwin Strickland (2. maaliskuuta 1811 Reighton, Yorkshire, Britannia – 14. syyskuuta 1853 Retford, Nottinghamshire, Britannia) oli englantilainen geologi, lintutieteilijä ja systemaatikko. Strickland koki luontoherätyksen jo pikkupoikana, ja kiinnostus luontoon säilyi läpi hänen elämänsä. Alkeisopetuksensa hän sai yksityisopettajilta, vuonna 1829 hän meni opiskelemaan Oriel Collegeen Oxfordiin. Hän osallistui tohtori John Kiddin anatomian ja tohtori William Bucklandin geologian luennoille ja kiinnostui sekä eläintieteestä että geologiasta. Hän suoritti BA tutkintonsa 1831 ja MA tutkinnon 1832. Strickland oli naimisissa Sir William Jardinen tyttären kanssa. Yhdessä William John Hamiltonin (1805–1867) kanssa hän retkeili Vähässä-Aasiassa, Bosporinsalmessa ja Zakynthoksen saarella 1835-1836. Hamilton julkaisi retken tuloksia vuonna 1842 kirjassaan Researches in Asia Minor, Pontus and Armenia (1842). Palattuaan Englantiin Strickland keskittyi tutkimaan ja julkaisemaan geologisia aiheita. 1842 hän julkaisi komitearaportin, joka käsitteli eläintieteellisen luokittelun nimistöä ja ensimmäisen nimeäjän oikeutta lajin varsinaiseen tieteelliseen nimeen. Strickland oli yksi Ray Societyn perustajista 1884. Hän korjasi, laajensi ja toimitti yhdistykselle Louis Agassizin käsikirjoituksen Bibliographia Zoologiae et Geologiae (1848). 1850 hän toimi geologian viransijaisena Oxfordissa. 1852 hänet äänestettiin Royal Societyn jäseneksi. Seuraavana vuonna hän oli tutkimassa kallioleikkausta junaradalla Retfordissa, kun hän jäi junan alle ja kuoli saamiinsa vammoihin. Stricklandin Ornithological Synonyms julkaistiin postuumisti 1855. Hänen 6 000 yksilön lintukokoelmansa meni Cambridgeen 1867. Strickland kuvaili linnuista oliivikultarinnan Zakynthoksesta ja keltapääsirkun (Emberiza cineracea), jonka nimesi Brehm 1855, Izmirin lähistöltä Turkista. Luokka:Brittiläiset ornitologit Luokka:Vuonna 1811 syntyneet Luokka:Vuonna 1853 kuolleet
M/S Dole Africa

M/S Dole Africa () on Ventura Trading Limitedin omistama kylmäkonttialus. Laiva on rakennettu vuonna 1995 Stocznia Gdanskan telakalla Gdańskissa Puolassa. Dole Africa on rekisteröity Bahaman lipun alle ja sen kotisatama on maan pääkaupunki Nassau. Dole African sisaraluksia ovat M/S Dole America, M/S Dole Asia ja M/S Dole Europa. == Käyttöhistoria == 3\. tammikuuta 1994 tapahtui kölinlasku. 17. kesäkuuta alus laskettiin vesille ja 1. tammikuuta 1995 se luovutettiin yhdysvaltalaisen Reefership Marine Servicesin omistukseen, joka rekisteröi aluksen Liberian lipun alle. Vuonna 2000 yhdysvaltalainen Wilmington Trust Company osti aluksen. Vuonna 2002 bermudalainen Dole Fresh Fruit International osti aluksen ja rekisteröi sen Bahaman lipun alle. Nykyisen omistajan, Ventura Trading Limitedin, omistukseen alus päätyi vuonna 2005. == Lähteet == == Aiheesta muualla == *Kuvia aluksesta Dole Africa
Herodeksen palatsi

pienoiskuva|300px|Herodeksen palatsin pienoismalli. Herodeksen palatsi oli kuningas Herodeksen ensimmäisellä vuosisadalla eaa. Jerusalemiin rakennuttama palatsikompleksi. Kompleksi rakennettiin Jerusalemin yläkaupunkiin niin sanotulle Siioninvuorelle, josta se vartioi kaupungin länsipuolta samalla, kun Herodeksen temppeli vartioi itäpuoliskoa. Palatsissa oli kolme tornia, jotka oli nimetty Herodeksen Mariamme-vaimon, hänen veljensä Fasaelin ja hyvän ystävänsä Hippikuksen mukaan. Antiikin historioitsija Josephus Flavius kuvaili palatsia ja sen rakennustöitä. Hänen mukaansa palatsissa oli useita kamareita makuuhuoneiksi ja lukuisa pylväskäytäviä jotka reunustivat hulppeaa puutarhaa ja vesialtaita.Josefus, Flavius: Juutalaissodan historia K5 L4 Rakennus tuhoutui lähes täysin Jerusalemin piirityksessä vuonna 70, kun Tituksen johtamat roomalaiset ryöstivät ja tuhosivat kaupungin. Piirittäessään kaupunkia roomalaiset linkosivat kiviä kaupunkiin, ja Josephus kertoo sen koituneen palatsikompleksin kohtaloksi. Palatsin raunioita on kaivettu ja tutkittu Daavidin torniksi nimetyn alueen lähettyvillä. Esille on kaivettu esimerkiksi palatsiin kuuluneiden tornien jäänteitä sekä mahdollisesti ruokasalina käytetty yleinen tila.The Royal banque hall, biblicalarchaeology.org Jotkut tutkijat ovat esittäneet, että Jeesuksen oikeudenkäynti prefekti Pontius Pilatuksen edessä olisi mahdollisesti voinut myös tapahtua Herodeksen palatsissa jota Josephuksen mukaan Pilatus ajoittain käytti residenssinä vieraillessaan Jerusalemissa.Herod's Jerusalem Palace, biblicalarchaeology.orgIlta-Sanomat == Lähteet == *Bible-history.com Herod's Palace * ===Viitteet=== Luokka:Jerusalemin entiset rakennukset ja rakennelmat Luokka:Israelin palatsit Luokka:Arkeologiset kohteet Israelissa
Kuulemismenettely

Kuulemismenettely on yksi EU:n lainsäädännön päätöksentekomenetelmistä, jossa ministerineuvosto on arvovaltaisempi kuin parlamentti. Päätöksenteossa tämä näkyy siten, että neuvosto voi päättää asiasta yksin kuultuaan ensin parlamentin mielipiteen asiasta. Parlamentin mielipide on kuitenkin päätöksenteon kannalta vain suuntaa antava, eli sillä ei kuitenkaan ole normaalia sitovuutta. Luokka:Euroopan unionin politiikka